ตำบลหนองลู

**หนองลู** เป็น 1 ใน 3 ตำบลของอำเภอสังขละบุรี จังหวัดกาญจนบุรี เป็นตำบลที่มีประชากรมากที่สุดในจังหวัดกาญจนบุรีถึง 39,055 คน และเป็นที่ตั้งของศูนย์ราชการทั้งหมดของอำเภอสังขละบุรี
[thumb|275x275px|[ด่านเจดีย์สามองค์ เป็นเขตสิ้นสุดชายแดนไทยด้านทิศตะวันตก ในอดีตเป็นช่องทางเดินทัพของไทยและพม่า]]
[thumb|275x275px|[สะพานอุตตมานุสรณ์|สะพานไม้อุตตมานุสรณ์ (สะพานมอญ) เป็นสะพานไม้ที่ยาวที่สุดในประเทศไทยมีความยาว 850 เมตร และเป็นสะพานไม้ยาวเป็นอันดับ 2 ของโลกรองจากสะพานไม้อูเบ็งในประเทศพม่า]]
[thumb|275x275px|[วัดวังก์วิเวการาม (เก่า) ได้มีการก่อสร้างเขื่อนเขาแหลม หรือเขื่อนวชิราลงกรณ ซึ่งน้ำในเขื่อนนั้นจะเข้าท่วมตัวอำเภอสังขละบุรีเก่ารวมทั้งวัดนี้ด้วย ได้ทำการย้ายวัดมาอยู่บนเนินเขาแทน ส่วนวัดเก่าได้จมอยู่ใต้น้ำมานานราวสิบปี เหลือเพียงซากปรักหักพังของวัดเท่านั้น]]

## ที่ตั้งและอาณาเขต
ตำบลหนองลูมีอาณาเขตติดต่อกับอำเภอและจังหวัดใกล้เคียงดังนี้
* **ทิศเหนือ** ติดต่อกับตำบลไล่โว่ และสหภาพพม่า
* **ทิศใต้** ติดต่อกับตำบลปิล๊อก (อำเภอทองผาภูมิ)
* **ทิศตะวันออก**  ติดต่อกับ ตำบลไล่โว่ และตำบลปรังเผล 
* **ทิศตะวันตก** ติดต่อกับสหภาพพม่า

## ประวัติ
"หนองลู" เป็นภาษากะเหรี่ยงเรียกว่า "นุ่งลู่" หมายถึง ต้นค้อ เป็นพืชในตระกูลต้นตาล ลักษณะใบตรงโคนแคบ ตรงปลายขยายออกใหญ่ นำมาใช้มุ่งหลังคาบ้านของชาวกะเหรี่ยง คนไทยเรียกต้นก้อหรือต้นค้อ ฉะนั้นคำว่าหนองลู หรือ นุ่งลู่ หมายถึงต้นก้อ หรือต้นค้อที่ขึ้นอยู่ตามริมหนอง ตามประวัติศาสตร์ตำบลหนองลู ไม่มีหลักฐานแน่ชัดว่าตั้งขึ้นมาเมื่อปี พ.ศ. ใด ตามตำนานคำเล่าขานของผู้เต่าผู้แก่และผู้ที่ชาวบ้านให้ความเคารพนับถือ ได้เล่าว่า มีพระภิกษรูปหนึ่งชื่อว่า ต่องชู่ เป็นชนชาติไทยใหญ่ ได้ออกธุดงค์มาจากประเทศพม่า เข้ามาอาศัยอยู่ที่ชวยโหว่ (แหล่งน้ำที่มีปูสีแดงซุกชุม) ซึ่งเป็นหมู่บ้านที่เก่าแก่มีหลายกลุ่มเชื้อชาติอาศัยอยู่ เช่น มอญ ละว้า กะเหรี่ยง ต่องชู มอละข่า ลาว พม่า ฯลฯ ให้ความเคารพนับถือพระภิกษุรูปนี้มาก 

ต่อมากิตติศัพท์ในด้านการอยู่ยงคงกระพัน สามารถรักษาคนเจ็บไข้ได้ป่วยให้หายทำให้ชื่อกระจายออกไปตามละแวกบ้าน จนมีผู้คนเดินทางไปนมัสการ ไปฝึกวิชาความรู้ไปรักษาโรคภัยไข้เจ็บเป็นจำนวนมาก สถานที่ที่บ้านที่ชวยโหว่ (ทิชวยโหว่) จึงประกอบด้วยผู้คนมากมายสถานที่เดิมจึงคับแคบ จึงได้ขยายกว้างขึ้น ต่อมาผู้นำหรือหัวหน้าในหมู่บ้านนี้ ได้ให้ลูกหลานแต่ละคนได้กระจัดกระจายนำพรรคพวกหรือสมาชิกในครอบครัวให้ไปอยู่ในพื้นที่อื่น บางพวกอพยพไปอยู่แถวลำน้ำบีคลี่ บางพวกอพยพไปอยู่แถวลำน้ำรันตี บางพวกอพยพไปอยู่แถวลำน้ำซองกาเลีย บางพวกอพยพไปอยู่แถวลำน้ำแควน้อย จึงทำให้เกิดกลุ่มชนชั้นมาและตั้งชื่อตำบล หมู่บ้าน ละแวกบ้าน ตามสถานที่ที่สังเกตง่าย หรือตั้งชื่อผู้นำหรือหัวหน้า บางพื้นที่ตั้งชื่อตามสภาพทางภูมิศาสตร์
thumb|275x275px|ลำห้วยในเขตตำบลหนองลู

## การแบ่งเขตการปกครอง

### การปกครองส่วนภูมิภาค
ตำบลหนองลูแบ่งพื้นที่การปกครองออกเป็น 10 หมู่บ้าน ได้แก่

### การปกครองส่วนท้องถิ่น
ท้องที่ตำบลหนองลูมีองค์กรปกครองส่วนท้องถิ่น 2 แห่ง คือ เทศบาลตำบลวังกะ และองค์การบริหารส่วนตำบลหนองลู ครอบคลุมพื้นที่ตำบลหนองลูทั้งหมด

## ประชากร
พื้นที่ตำบลหนองลูประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 39,055 คน แบ่งเป็นชาย 20,036 คน หญิง 19,019 คน (เดือนธันวาคม 2565) เป็นตำบลที่มีประชากรมากที่สุดในอำเภอสังขละบุรี

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

*หมู่บ้านนิเถะ บ้านวังกะ และบ้านไหล่น้ำรวมประชากรทั้งเขตเทศบาลตำบลวังกะและเขตองค์การบริหารส่วนตำบลหนองลู

## อ้างอิง

หนองลู
หมวดหมู่:อำเภอสังขละบุรี
หมวดหมู่:เขตแดนไทย–พม่า